Document ID: /roh_data/filtered/fineweb-2-filterrobots_roh.jsonl.gz/20601

Materials dalla Regiun per la Regiun.
Enragischai en Surselva secapescha ei per nus da sez d’utilisar en emprema lingia materials ch’ins anfla en nies contuorn. Quei ei per l’ina il lenn, per l’autra il crap. Cun duvrar, sche pusseivel, sulettamein plontas e crappa ord nossa regiun per nossas ovras, semettein cumplettamein el survetsch d’ina creaziun da valur persistenta.
Nus produzin sez l’energia per la producziun da nos products. Igl indrez fotovoltaic ch’ei intergaus en nos tetgs producescha bunamein il dubel da nies agen diever d’electricitad. Il surpli da ca. 220’000 kWh spisgentein ella reit d’electricitad.
Lenna da nossa Regiun.
Lenn ei ina materia neutrala al clima, che crescha suenter cuntinuadamein. Mintga meter cubic che vegn baghegiaus arcunescha CO2 ord l’atmosfera e gida aschia, da stabilisar il clima. Sch’il lenn vegn buca pli duvraus san ins dismetter el a moda neutrala al clima ed el survescha lu era aunc sco purtader d’energia. Nus duvrein sapientivamein differentas sorts lenna per nos products. Quella lenna vegn raccoltada ord uauls da nossa regiun che vegnan cultivai a moda persistenta.
E Crappa da nossa Regiun.
Per la crappa vala il medem sco per la lenna – nus cumprein negina crappa da tiaras lontanas, era sche quei fuss bia ga pli bienmarcau. Nus elavurein sulettamein biala crappa da nossa regiun. Crappa che nus explotein era ord nossa atgna cava da scalegl.
10 buns Arguments per lenn svizzer.
Lenn svizzer…
- ei la fontauna d’entradas principala per l’economia forestala
- possibilitescha prestaziuns multifaras digl uaul svizzer
- producescha diversitad biologica entras la tgira dils uauls
- munta protecziun da prighels dalla natira entras la tgira dils uauls da protecziun
- scaffescha uauls per sport e recreaziun
- ei la pli impurtonta materia prima che crescha suenter en Svizra
- protegia il clima entras l’utilisaziun per baghegiar
- scaffescha plazzas da lavur en l’economia forestala svizzra
- munta cuorts transports sco material per baghegiar e purtader d’energia
- drova pauca energia grischa sco material per baghegiar
Maletgs dalla raccolta da lenna cun lubientscha amicabla da graubünden holz